ឆែតឆត ឆែតឆត! អីយ៉ា! ឌីវីយ៉ាផ្ដាសាយហើយ។

ថ្ងៃនេះ ឌីវីយ៉ាមិនអាចផ្តាសាយបានទេ! នាងត្រូវតែលេង! នេះជាការប្រកួតផ្តាច់ព្រាត់ដើម្បីដណ្តើមពានរង្វាន់កីឡាបាល់ទាត់ដ៏ល្បីល្បាញ!

ឆែតឆត ឆែតឆត! ពួកគេឈ្នះ! ពួកគេឈ្នះបានពានរង្វាន់កីឡាបាល់ទាត់ដ៏ល្បីល្បាញនេះហើយ!

ឆែតឆត ឆែតឆត! «ទះដៃមួយ រូសថាម!» ឆែតឆត ឆែតឆត! «លេងបានល្អណាស់ ហ្គ័រមីត!»

ឆែតឆត ឆែតឆត! «ធ្វើបានល្អណាស់ ម៉ូហ៊ីត!» ឆែតឆត ឆែតឆត! «ឯងធ្វើបានហើយ ពូចា!»

ឆែតឆត ឆែតឆត! «អបអរសាទរ អ្នកទាំងអស់គ្នា!»

អា... អាច់ឈីស!

ឆែតឆត ឆែតឆត! ឌីវីយ៉ាមិនអាចលេងបាល់ទាត់បានទៀតទេ រហូតទាល់តែនាងបានធូរសិន។ ឌីវីយ៉ានឹកមិត្តភក្តិគ្រប់គ្នារបស់នាងណាស់។

មួយសប្តាហ៍ក្រោយមក… គ្មានផ្តាសាយទៀតទេ! ឌីវីយ៉ាចង់ជួបមិត្តភក្តិទាំងអស់របស់នាងណាស់!

ឆែតឆត ឆែតឆត! អូ៎! អីគេហ្នឹង? មើលទៅ រូសថាមដូចជាផ្តាសាយ… ឆែតឆត ឆែតឆត! ហើយហ្គ័រមីត…

ឆែតឆត ឆែតឆត! ...ហើយម៉ូហ៊ីត... ឆែតឆត ឆែតឆត! ...ហើយពូចាក៏ផ្តាសាយដែរ!

អូ៎ ទេ! គ្រប់គ្នាផ្តាសាយហើយ! ឆែតឆត ឆែតឆត!

ជំងឺផ្តាសាយបង្កឡើងដោយភាគល្អិតៗដែលគេហៅថាវីរុស។ ពួកវាអាចអណ្តែតចុះឡើងនៅក្នុងខ្យល់អាកាសដែលយើងដកដង្ហើម និងទំលើវត្ថុដែលយើងប៉ះពាល់។ នៅពេលដែលវីរុសទាំងនេះចូលទៅក្នុងច្រមុះ និងបំពង់ករបស់អ្នក វាធ្វើឱ្យអ្នកឈឺបំពង់ក ឬឈឺក្បាល ឬតឹងច្រមុះ ឬទាំងបីយ៉ាងក្នុងពេលតែមួយក៏មាន! ជំងឺផ្តាសាយអាចឆ្លងយ៉ាងឆាប់រហ័សពីអ្នកទៅមិត្តរបស់អ្នក។ ប្រសិនបើអ្នកប៉ះមិត្តរបស់អ្នកពេលអ្នកមានជំងឺផ្តាសាយ ឬកណ្តាស់ ឬក្អកក្បែរពួកគេ ពួកគេនឹងកើតជំងឺនេះដែរ។ តើអ្នកដឹងទេថា ការក្អក ឬកណ្តាស់តែមួយដងអាចបាញ់វីរុសចេញពីច្រមុះ ឬបំពង់ករបស់អ្នកបានចម្ងាយរហូត៣ម៉ែត្រជាងទៅក្នុងខ្យល់អាកាស? ពិតជាគួរឱ្យខ្លាចមែន!

នេះជាវិធីដែលជួយកុំឱ្យអ្នកកើតជំងឺផ្តាសាយ ៖ នៅឱ្យឆ្ងាយពីអ្នកដែលមានជំងឺផ្តាសាយធ្ងន់ធ្ងរ។ ប្រសិនបើអ្នកបានជួប ឬចាប់ដៃនរណាម្នាក់ដែលមានជំងឺផ្តាសាយ ត្រូវលាងដៃរបស់អ្នកឱ្យស្អាត។ បើមិនដូច្នោះទេ វីរុសនឹងធ្វើដំណើរចេញពីដៃទៅកាន់ច្រមុះរបស់អ្នកមិនខាន។ កុំប្រើកែវញ៉ាំទឹក សម្ភារញ៉ាំអាហារ ឬសម្លៀកបំពាក់រួមគ្នាជាមួយអ្នកកើតជំងឺផ្តាសាយ។ ញ៉ាំបន្លែ និងផ្លែឈើឱ្យច្រើន ញ៉ាំទឹកឱ្យបានគ្រប់គ្រាន់ ហាត់ប្រាណ រក្សាកម្តៅខ្លួន ហើយត្រូវមានសុខភាពល្អជានិច្ច!

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story Sniffles, author: Sunando C . illustrator: Sunando Chakraborty. Published by Pratham Books, https://storyweaver.org.in/stories/11144-sniffles © Pratham Books. Released under CC BY 4.0.

This work is a modified version of the original story. © The Asia Foundation, 2018. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

ឆែតឆត

Sunando C